**REPUBLIKA HRVATSKA**

**KARLOVAČKA ŽUPANIJA**

 **OPĆINA PLAŠKI**

 **OPĆINSKI NAČELNIK**

**KLASA: 024-03/25-01/020**

**URBROJ: 2133-14-02/01-25-1**

**Plaški, 21. kolovoz 2025.**

Na temelju Odluke Vlade RH o kriterijima i načinu financiranja troškova javnog prijevoza redovitih učenika srednjih škola za školsku godinu 2025./2026. („Narodne novine“, broj 108/25), članka 53. Statuta Općine Plaški („Glasnik Karlovačke županije“, broj 41/23), i točke II. podtočka 1. Socijalnog programa Općine Plaški za 2025. godinu („Glasnik Karlovačke županije“, broj 61/24), općinski načelnik Općine Plaški donosi 21. kolovoz 2025. godine slijedeću

**O D L U K U**

**o sufinanciranju javnog prijevoza redovitih srednjoškolskih učenika za školsku godinu 2025./2026.**

**Članak 1.**

Ovom odlukom o sufinanciranju javnog prijevoza redovitih srednjoškolskih učenika za školsku godinu 2025./2026. (u daljnjem tekstu: Odluka), utvrđuje se način sufinanciranja troškova javnog prijevoza redovitih učenika srednjih škola učenika s prebivalištem odnosno boravištem na području općine Plaški, a koji su pravo na sufinanciranje troškova prijevoza ostvarili temeljem **Odluke Vlade RH o kriterijima i načinu financiranja troškova javnog prijevoza redovitih učenika srednjih škola za školsku godinu 2025./2026.** („Narodne novine“, broj 108/25), (u daljnjem tekstu: Odluka Vlade RH).

**Članak 2.**

Ministarstvo znanosti, obrazovanja i mladih temeljem Odluke Vlade RH sufinancira troškove međumjesnog javnog prijevoza redovitih učenika srednjih škola u iznosu od 75% troškova međumjesnog javnog prijevoza ukolikoje cijena karte za autobus ili vlak, uključujući i porez na dodanu vrijednost veća od:

– 87,46 eura za relaciju manju ili jednaku od 10 kilometara, sufinancira se 75 % od 87,46 eura

– 126,35 eura za relaciju veću od 10 kilometara, a manju ili jednaku od 20 kilometara, sufinancira se 75 % od 126,35 eura

– 155,42 eura za relaciju veću od 20 kilometara, a manju ili jednaku od 30 kilometara, sufinancira se 75 % od 155,42 eura

– 184,62 eura za relaciju veću od 30 kilometara, a manju ili jednaku od 40 kilometara, sufinancira se 75 % od 184,62 eura

– 213,68 eura za relaciju veću od 40 kilometara, a manju ili jednaku od 50 kilometara, sufinancira se 75 % od 213,68 eura

– 252,57 eura za relaciju veću od 50 kilometara, sufinancira se 75 % od 252,57 eura.

**Članak 3.**

Na osnovu kriterija propisanih Odlukom Vlade RH, Općina Plaški sufinancirat će troškove javnog prijevoza srednjoškolskih učenika koji svakodnevno putuju autobusom ili vlakom za razdoblje školske godine 2025./2026. u iznosu od **12,50%** od iznosa utvrđenog u članku 2. ove Odluke.

**Članak 4.**

Sredstva za izvršenje članka 3. Odluke planirana su u Proračunu Općine Plaški za 2025. godinu.

Ista će se doznačiti prijevoznicima temeljem ispostavljenog računa za navedeni prijevoz svakomjesečno, a sukladno Ugovoru zaključenom između Općine Plaški i prijevoznika.

Prijevoznik je dužan uz račun dostaviti popis srednjoškolskih učenika koji su podigli za razdoblje navedeno u članku 1. ove Odluke.

**Članak 5.**

Ova Odluka stupa na snagu danom donošenja, a primjenjivat će se za razdoblje školske godine 2025./2026.

Ima se objaviti u „Glasniku Karlovačke županije“ i na web stranici Općine Plaški, [www.plaski.hr](http://www.plaski.hr).

 **OPĆINSKI NAČELNIK**

  **Pero Damjanović**